Այն ժամանակվա օրենսդրությամբ զինված ուժերը ներքաղաքական իրադարձություններում ներգրավելու իրավունք չկար, սակայն, իշխանությունները՝ շրջանցելով Սահմանադրությունը՝ ԶՈՒ-ն օգտագործեցին ներքաղաքական գործընթացներում: Ինչի հետեւանքով ոչ միայն ցրեցին կեղծված ընտրությունների դեմ տասը օր շարունակ բողոքի ցույց իրականացնող ցուցարարներին, այլեւ այդ ամենի հետեւանքով եղան առնվազն տասը զոհ, հարյուրավոր վիրավորներ եւ քաղբանտարկյալներ, Երեւանում ապօրինաբար արտակարգ դրություն մտցվեց՝ սահմանափակելով մարդկանց ազատ տեղաշարժի եւ մամուլի ազատությունը, Հայաստանում պաշտոնապես գրաքննություն մտցվեց, եւ արգելափակվեցին լրատվական կայքերը, արգելեցին ընդդիմադիր թերթերի լույսընծայումը: